Welatanê Ewropa de tecrîdê serê Rayberê Şarê Kurdî Abdullah Ocalanî û bêvengîya vera grevê vêşanîye yê vera tecrîdî bi çalakîyanê bêvengan ê ke bi her cayê dinya de do bêrê kerdene, bêrê şermezarkerdene.
Derheqê çalakîye de KCDK-E'yî wina vat:
“Komîteya Vernîgirewtişê Îşkenceyî (CPT), dezgehê Ewropa û hukmatê Ewropa bêpirsîyar têgêrayîş kenê û bêveng manenê. Bi nê çalakîyan ma wazenê vengdayîş bi Konseya Ewropa û CPT’yî bikerê ke bêrê serê karî xo û rayapêroyîye berpirsyar biba.
Vera bêvengîya qetilkar a Ewropa 13'ê Nîsane saet 14.00 de merkezanê cîyayan ê dinya de çalakîyê merdimanê bêvengan do bivirazîyo, ma vengdayîş bi her kesî kenê tewrê çalakîye bibê.
Merkezê ke do çalakîyê globalî bêrê kerdene: Londra, Parîs, Koln, Hambûrg, Manheîm, Frankfûrt, Hannover, Berlîn, Nurnber, Strasboûrg, Atîna, Stockholm, Kopenhagen, Graz, Toronto, Lîmassol, Lozan, Taoulouse, Amsterdam û Vîyana.
Ma vengdayîş şarê xo rê kenê ke bi ruhêkê seferberî hêz bidê na çalakîye, heme îmkananê xo bi kar bîyarê, her ca û wareyan de çalakîyan hempar xurt bikerê.”
